CELEX: C2006/143/21
Language: hu
Date: 2006-06-17 00:00:00
Title: C-410/04. sz. ügy: A Bíróság (I. tanács)  2006. április 6-i  ítélete (Tribunale Amministrativo Regionale per la Puglia előzetes döntéshozatal iránti kérelme) – Associazione Nazionale Autotrasporto Viaggiatori (ANAV) kontra Comune di Bari, A.M.T.A.B. Servizio SpA (Szolgáltatásnyújtás szabadsága – Helyi tömegközlekedési szolgáltatás – Ajánlati felhívás nélküli odaítélés – Önkormányzat által olyan vállalkozás számára való odaítélés, amelynek részesedéseit az előbbi birtokolja)

17.6.2006   
            
            
               HU
            
            
               Az Európai Unió Hivatalos Lapja
            
            
               C 143/12
            
         A Bíróság (I. tanács) 2006. április 6-i ítélete (Tribunale Amministrativo Regionale per la Puglia előzetes döntéshozatal iránti kérelme) – Associazione Nazionale Autotrasporto Viaggiatori (ANAV) kontra Comune di Bari, A.M.T.A.B. Servizio SpA
   (C-410/04. sz. ügy) (1)
   
   (Szolgáltatásnyújtás szabadsága - Helyi tömegközlekedési szolgáltatás - Ajánlati felhívás nélküli odaítélés - Önkormányzat által olyan vállalkozás számára való odaítélés, amelynek részesedéseit az előbbi birtokolja)
   (2006/C 143/21)
   Az eljárás nyelve: olasz
   A kérdést előterjesztő bíróság
   Tribunale Amministrativo Regionale per la Puglia
   Az alapeljárás felei
   
      Felperes: Associazione Nazionale Autotrasporto Viaggiatori (ANAV)
   
      Alperesek: Comune di Bari, A.M.T.A.B. Servizio SpA
   Tárgy
   Előzetes döntéshozatal iránti kérelem – Tribunale Amministrativo Regionale per la Puglia – A helyi tömegközlekedési szolgáltatás szervezésének teljesen köztőkéből álló vállalkozás számára való, önkormányzat általi odaítélését megengedő nemzeti szabályozás összeegyeztethetősége az EK 46., EK 49. és EK 86. cikkel – A szolgáltatásnyújtásra irányuló közbeszerzési szerződések odaítélési eljárásainak összehangolásáról szóló, 1992. június 18-i 92/50/EGK tanácsi irányelvben (HL L 209., 1. o.; magyar nyelvű különkiadás 6. fejezet, 1. kötet, 322. o.) előírt eljárás mellőzésével történő odaítélés
   Rendelkező rész
   Az EK 43., EK 49. és EK 86. cikk, valamint az egyenlő bánásmód elve, az állampolgárság alapján történő hátrányos megkülönböztetés tilalma és az átláthatóság elve nem tiltják az olyan nemzeti szabályozást, amely az önkormányzat számára lehetővé teszi, hogy valamely közszolgáltatást olyan társaságnak ítéljen oda közvetlenül, amelynek részesedései teljes mértékben a birtokában állnak, azzal a feltétellel, hogy az önkormányzat e társaságot a saját szervei felett gyakorolt ellenőrzéssel megegyező módon ellenőrizze, és hogy a társaság a tevékenységét alapvetően az őt fenntartó önkormányzattal végezze.
   
      (1)  HL C 300., 2004.12.4.